Joel Schumacher finder skuespillere til “Twelve”

Instruktøren Joel Schumacher har fundet sig seks skuespillere til den kommende filmatisering af Nick McDonells roman “Twelve”.

Kiefer Sutherland, Emma Roberts, Rory Culkin, Curtis “50 Cent” Jackson, Ellen Barkin og Chace Crawford har alle sluttet sig til “Twelve”, der begynder optagelserne 20. april.

Historien følger en ung mand, der dropper ud af high school og skaber sig en indbringende karriere ved at sælge stoffer. Luften går dog noget af ballonen, da en af pusherens familiemedlemmer bliver brutalt myrdet, og hans bedste ven anholdes for forbrydelsen.

Jordan Melamed har skrevet manuskriptet til filmatiseringen.